text: To mænd overfaldt 25-årig i en bybus i Kolding
  30 august 2013 kl. 07.45
  Politiet søger vidner i vidner i sagen
  En 25-årig mand fra Kolding blev i går ved 12.30-tiden umotiveret overfaldet i en bybus i Kolding på C F Tietgens Vej. Det skriver netavisen Dagens.dk.
  - To mænd havde tilsyneladende provokeret den 25-årige mand og pludselig overfaldt de ham med skub og dernæst peberspray, fortæller Poul Steffensen fra lokalpolitiet i Kolding til netavisen
  Herefter blev den 25-årige mand skubbet ud af bussen, så han falder på fortovet, men fik sig rejst op igen. Derefter gav de to mænd ham slag i ansigtet og endnu mere peberspray. Og så stak de af fra stedet.
  Overfaldet skete i bybussen, der kører fra banegården til Skovvangen.
  